Sumber banyu asalé saka gunung-gunung ing lor-wétan Mindanao ing kidulé Butuan, ing tlatah mau kali iki dijenengaké Kali Pulangi. Sawisé gabung karo Kali Kabacan, Kali Pulangi mau dadi Kali Mindanao. Saka tlatah pagunungan, kali iki mili ing punjeré dhataran subur ing pérangan kidul-tengah pulo. Sadurungé tekan muara ing Teluk Moro, kali iki pecah dadi loro kang sajajar, ya iku Cotabato lan Tamentaka, kapisahaké déning bukit kang ambané 180 m.